ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ ในท้องที่ตำบลวังม่วง ตำบลคำพราน และตำบลแสลงพัน อำเภอวังม่วง จังหวัดสระบุรี เป็นกรณีที่มีความจำเป็นโดยเร่งด่วน
ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์ ในท้องที่ตำบลวังม่วง ตำบลคำพราน
และตำบลแสลงพัน
อำเภอวังม่วง จังหวัดสระบุรี
เป็นกรณีที่มีความจำเป็นโดยเร่งด่วน[๑]
 

ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืน
ในท้องที่ตำบลวังม่วง ตำบลคำพราน และตำบลแสลงพัน อำเภอวังม่วง จังหวัดสระบุรี พ.ศ.
๒๕๕๖ เพื่อประโยชน์แก่การชลประทาน
ในการก่อสร้างระบบส่งน้ำตามโครงการอ่างเก็บน้ำมวกเหล็ก นั้น

อธิบดีกรมชลประทานผู้เป็นเจ้าหน้าที่เวนคืนตามพระราชกฤษฎีกาเห็นว่า
การก่อสร้างระบบส่งน้ำตามโครงการดังกล่าวเป็นกรณีที่มีความจำเป็นโดยเร่งด่วน
เพื่อประโยชน์แก่การชลประทานการส่งน้ำสำหรับพื้นที่การเกษตร การอุปโภคและบริโภค
ตลอดจนการป้องกันและบรรเทาอุทกภัย
ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม

อาศัยอำนาจตามความในมาตรา ๑๓ วรรคหนึ่ง
แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ประกอบกับมาตรา ๑๑
วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง
(ฉบับที่ ๕) พ.ศ. ๒๕๓๐ คณะรัฐมนตรีโดยมติ เมื่อวันที่ ๑๓ มกราคม พ.ศ. ๒๕๕๘
กำหนดให้การเวนคืนอสังหาริมทรัพย์ ในท้องที่ตำบลวังม่วง ตำบลคำพราน และตำบลแสลงพัน
อำเภอวังม่วง จังหวัดสระบุรี
ตามพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลวังม่วง
ตำบลคำพราน และตำบลแสลงพัน อำเภอวังม่วง จังหวัดสระบุรี พ.ศ. ๒๕๕๖
เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐ ได้


ประกาศ
ณ วันที่ ๒๑ กุมภาพันธ์ พ.ศ. ๒๕๕๘
พลเอก
ประยุทธ์ จันทร์โอชา
นายกรัฐมนตรี







ปริยานุช/ผู้จัดทำ
๓ มีนาคม ๒๕๕๘

วิศนี/ผู้ตรวจ
๑๑ มีนาคม ๒๕๕๘
































[๑] ราชกิจจานุเบกษา
เล่ม ๑๓๒/ตอนพิเศษ ๔๗ ง/หน้า ๖/๒๖ กุมภาพันธ์ ๒๕๕๘